Delhi resident died in rudrapur
दिल्ली के युवक की होटल की रेलिंग से गिरकर मौत
Publish Date:Mon, 10 Sep 2018 02:15 PM (IST)
ऊधमसिंह नगर के रुद्रपुर जिले में एक होटल के सेकेंड फ्लोर से गिरने से दिल्ली निवासी युवक की मौत हो गर्इ है।
रुद्रपुर, [जेएनएन]: कोर्ट की तारीख पर अपनी बहन और वकील के साथ रुद्रपुर आए दिल्ली के व्यापारी की कृष्णा होटल में संदिग्ध हालात में मौत हो गई। होटल के ग्राउंड फ्लोर के फर्श पर खून से लथपथ उनका शव मिला। पुलिस को आशंका है कि व्यापारी सेकेंड फ्लोर की रेलिंग से गिरे हैं।
पुलिस के मुताबिक डी-99 ग्राउंड फ्लोर मानसरोवर गार्डन दिल्ली-15 निवासी 40 वर्षीय संजय शर्मा पुत्र स्व. बसंत लाल का काशीपुर में कंपनी को लेकर बैंक के साथ केस चल रहा था। सोमवार को रुद्रपुर कोर्ट में केस की तारीख थी।
संजय अपनी बहन शायरा और वकील ओमदत्त शर्मा के साथ रविवार शाम रुद्रपुर आ गए। यहां उन्होंने काशीपुर बाइपास रोड स्थित एक होटल में कमरे लिए। सभी सेकंड फ्लोर में अपने-अपने कमरों में चले गए। बताया जा रहा है कि सुबह करीब चार बजे वेटर ने संजय को ग्राउंड फ्लोर पर खून से लथपथ पड़े देखा।
वेटर के शोर मचाने पर होटल कर्मियों के साथ ही संजय की बहन और वकील भी वहां पहुंच गए। कोतवाल कैलाश भट्ट ने बताया कि प्रथमदृष्टया लग रहा है कि संजय रेलिंग से गिर गए होंगे। उन्होंने बताया कि जांच में सभी पहलूओं को देखा जा रहा है। पुलिस ने होटल के सीसीटीवी फुटेज भी कब्जे में लिए हैं।
बरहैनी में बृजधाम के कलाकार करेंगे राम की लीला
नशे में धुत युवकों ने अस्पताल में काटा हंगामा
बदहाल हुआ बनगवां-रूदलिया संपर्क मार्ग